Publication: Magyar Közlöny
Issue: MK-1998-30 (Year: 1998, Number: 30)
Era: 1990-2004
Section: a Polgári Törvénykönyvről szóló 1959. évi IV. törvény
Paragraph Index: 660

5. A Közalapítvány vagyona 5.1. A Közalapítvány céljaira rendelt induló vagyont az Alapító oly módon biztosítja, hogy a központi költségvetésben a Közalapítvány céljaira rendelkezésre bocsát ötvenmillió forintot. Ezen túlmenően kezdeményezi, hogy az Országgyűlés az éves költségvetés által meghatározott összegben évente költségvetési előirányzatot bocsásson a Közalapítvány rendelkezésére. 5.2. A Közalapítvány további anyagi forrásai: — csatlakozás során tett és nem a törzsvagyon növelésére rendelt vagyoni felajánlások; — egyéb bevételek, adományok. 5.3. A Közalapítvány céljai megvalósítása érdekében önállóan gazdálkodik. 5.4. Az Alapító és a később csatlakozók által a Közalapítvány céljaira rendelt vagyon kizárólag a Közalapítvány céljainak megvalósítása érdekében használható fel a mindenkor hatályos pénzügyi rendelkezések szerint. 5.5. A Közalapítvány működési költségeire a Kuratórium által évente meghatározott összeg, de legfeljebb a Közalapítvány mindenkori éves költségvetési támogatásának — ide nem értve a Közalapítvány önálló jogi személye részére elkülönített összeget — legfeljebb 50%-a fordítható. (A Közalapítvány összes éves költségvetési támogatásának legfeljebb 10%-a.)

Source: https://magyarkozlony.hu/hivatalos-lapok/8765c6e2fdbb1efd40bba49d052ab159d6322154/dokumentumok/7a09ebd7df32e48a8b46edcb97f064c180aab6c3/letoltes